VIIENDA KOOSSEISU

OTSUS

Haapsalu,		27. veebruar 2009 nr 
								EELNÕU

„Perioodi 2007 – 2013 struktuuritoetuse seaduse” 
alusel saadava toetuse sildfinantseerimiseks 
kasutatavate rahaliste vahendite laenamine

Haapsalus on töös kaks suuremat rekonstrueerimise projekti, mida rahastatakse „Perioodi 2007 – 2013 struktuuritoetuse seaduse” alusel Euroopa Liidu vahenditest. Haapsalu Kultuurikeskuse rekonstrueerimise ja Haapsalu Kaldapromenaadi rekonstrueerimise projektide 2009. aastaks lepingutega kaetud tööde kogumaht on kokku ca 59 milj krooni, millest struktuuritoetus moodustab ca 42,8 milj krooni ja kaasfinantseering 16,2 milj krooni. Seoses sellega tekkis vajadus täiendavate lühiajaliste käibevahendite sildfinantseerimiseks. Arvestades Haapsalu linna 2009. aasta eelarvet ning juhindudes valla- ja linnaeelarve seaduse § 8, kohaliku omavalitsuse korralduse seaduse § 6 lg 3 p 1, § 22 lg 1 p 8, Haapsalu põhimääruse § 12 lg 1 p 8 ning haldusmenetluse seadusest, Haapsalu Linnavolikogu otsustab:

1.	Lubada Haapsalu Linnavalitsusel võtta lühiajaliselt sihtotstarbelist laenu või suurendada arvelduskrediidi limiiti perioodil 2009-2010 maksimaalselt summas 6 000 000 (kuus miljonit) krooni.

2.	Lühiajalise laenu või arvelduskrediidi limiidi sihtotstarve on „Perioodi 2007 – 2013 struktuuritoetuse seaduse” alusel saadava toetuse sildfinantseerimine.

3.	Otsus jõustub teatavakstegemisest.

4.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule „„Perioodi 2007 – 2013 struktuuritoetuse seaduse” alusel saadava toetuse sildfinantseerimiseks kasutatavate rahaliste vahendite laenamine“

Haapsalus on töös kaks suuremat rekonstrueerimise projekti, mida rahastatakse „Perioodi 2007 – 2013 struktuuritoetuse seaduse” alusel Euroopa Liidu vahenditest. Haapsalu Kultuurikeskuse rekonstrueerimise ja Haapsalu Kaldapromenaadi rekonstrueerimise projektide 2009. aastaks lepingutega kaetud tööde kogumaht on kokku ca 59 milj krooni, millest struktuuritoetus moodustab ca 42,8 milj krooni ja kaasfinantseering 16,2 milj krooni. Seoses sellega tekkis vajadus täiendavate lühiajaliste käibevahendite sildfinantseerimiseks.

Toetuste välja maksmise tingimuseks on nõue, et Haapsalu linn toetuse saajana teeb kulutused ja tasub need enne toetuse laekumist. Täiendavalt koostab linnavalitsus aruanded tehtud kulutustest ja esitab need finantseerijale. Finantseerijal on üldjuhul aega 30 päeva dokumentatsiooni kontrollimiseks ja toetuse välja maksmiseks. Praktika on näidanud, et ajaline nihe kulutuste tegemise ja toetuse laekumise vahel on ca 90 päeva. Sellest tulenevalt on Haapsalu linnal vajadus finantseerida lühiajaliselt käibevahendeid summas 6 000 000 krooni. Arvestades täiendavate käibevahendite laenamise lühiajalisust (90-100 päeva) on otstarbekas kasutada selleks arvelduskrediiti või sihtotstarbelist lühiajalist laenu. Sildfinantseerimise laenu või täiendavat arvelduskrediiti kasutab linnavalitsus ainult eelarveaasta sees lühiajaliste käibevahendite finantseerimiseks. Laenu limiidi või täiendava arvelduskrediidi kasutamine on arvestatud perioodiks 2009-2010 ja sihtotstarbega „Perioodi 2007 – 2013 struktuuritoetuse seaduse” alusel saadava toetuse sildfinantseerimine.

Linnavalitsus teeb ettepaneku eelnõu otsusena vastu võtta.

Martin Schwindt, aselinnapea
19.02.2009